stanford-oval/wikipedia huggingface dataset:
שרלוק הולמס (סדרת טלוויזיה, 2013)
עלילת הסדרה

עלילת הסדרה מתרחשת באנגליה הוויקטוריאנית, בסוף המאה ה-19.
חובב הבילוש שרלוק הולמס בן ה-27 הופך לעד לרצח. אל מקום האירוע נקרה גם הרופא הצבאי, שאך זה שב מהמלחמה באפגניסטן, ד"ר ג'ון האמיש ווטסון.
במהלך החקירה, ד"ר ווטסון משתכן בדירה אותה שוכר הולמס ברחוב בייקר 221ב' מידי הגברת הדסון. הד"ר מוצא עצמו מעורב בחקירות שותפו לדירה ורואה בו גאון. ווטסון מחליט לספר על קורותיו של הולמס ולהוציא לאור סיפורים על הבלש, אך בשל היותם לא מעניינים מספיק עורך העיתון "מורנינג כרוניקל" מבקש לשנות ולהציג בסיפורים שרלוק הולמס אחר, שמעשן מקטרת (אף שבסדרה מעשן פפירוסים), שמנגן על כינור (אך בפועל הוא נגן גרוע) ושיודע להתאגרף (אף שאינו באמת יודע להתאגרף ולוקח שיעורים מווטסון עצמו). דווקא ד"ר ווטסון הוא שמתגלה כצלף מיומן ומתאגרף היטב.
השניים מסייעים בחקירותיו של מפקח הסקוטלנד יארד לסטרייד, שנתקל בקשיים בפתרון תיקי פשע ולכידת פושעים בכוחות עצמו ונעזר בהולמס לצורך כך.
במהלך חקירותיו הולמס מוצא עצמו מתעמת עם יריב גאון, פרופסור למתמטיקה בשם מוריארטי וארגון הפשע שלו, שמטיל אימה על לונדון כולה ומאתגרים את המשטרה ואף את המטבעה הממשלתית.
סקירה > תקופת שידור מקורית

| עונה | עונה | פרקים | פרקים | שודרה לראשונה (רוסיה)> הפרק הראשון | שודרה לראשונה (רוסיה)> הפרק האחרון |
| --- | --- | --- | --- | --- | --- |
|  | 1 | 16 | 16 | 18 בנובמבר 2013 | 28 בנובמבר 2013 |
צוות השחקנים הראשי

| תפקיד | שחקן/ית |
| --- | --- |
שרלוק הולמס: איגור פטרנקו
ד"ר ווטסון: אנדריי פאנין
פרופסור מוריארטי: אלכסיי גורבונוב
המפקח לסטרייד: מיכאיל בויארסקי
איירין אדלר: ליאנקה גרו
הגברת הדסון: אינגבורגה דפקונייטה
הליפקס: אנדריי מרזליקין
פרסים ומועמדויות

| פרס | קטגוריות | מועמדים | תוצאה | הערות |
| --- | --- | --- | --- | --- |
| פרס APKiT | עיצוב ההפקה הטוב ביותר | ולדימיר סבטוזארוב | זכייה |  |
| פרס APKiT | האיפור הטוב ביותר | ליביליה רוצקאיה | מועמדות |  |
| פרס APKiT | עיצוב התלבושות הטוב ביותר | לריסה קוניקובה | מועמדות |  |
| Russian National Movie Awards | פרס ז'ורז' לסדרת הדרמה הרוסית הטובה ביותר של השנה | אנדריי קאבון | מועמדות |  |
| Russian National Movie Awards | הנבל הרוסי הטוב ביותר של השנה | אלכסיי גורבונוב כפרופסור מוריארטי | מועמדות |  |
הערות שוליים

↑  Russian source: Panin did not have time to voice a series about Sherlock Holmes
↑  Russian Sherlock Holmes younger than Dr. Watson ...
↑  Артём Гусятинский. Игорь Петренко: «Доктор Уотсон сказал мне: „Игорян, жги!“». — Сегодня начинается показ нового сериала «Шерлок Холмс», в котором Игорь Петренко сыграл легендарного сыщика, а Андрей Панин — доктора Уотсона. Газета «Комсомольская правда» // saratov.kp.ru (18 ноября 2013 года)
↑  Наталия Осипова. Закончились съёмки российского сериала «Шерлок Холмс». // filmpro.ru (11 мая 2012 года)
↑  Информация о фильме «Шерлок Холмс», kino-teatr.ru
↑  Русский ответ британскому «Шерлоку»: кадры из сериала, kino.obozrevatel.com
↑  Российский Шерлок Холмс не будет курить трубку, polemika.com.ua
↑  Ольга Подолян, ведущая программы «Формула смысла».
 В новом «Шерлоке Холмсе» всё по-новому. — Большая премьера на телеканале «Россия 1»: 18 ноября 2013 года зрителей ждёт новый сериал «Шерлок Холмс». «Вести ФМ» // radiovesti.ru (13 ноября 2013 года)
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
1901 ברוסיה

| 0 | 1 | 2 | 3 |
| --- | --- | --- | --- |
| «««  1900   1899  1898 |  דגל רוסיה | 1901  ברוסיה |  »»»  1902   1903   1904 |
כל ערכי השנים ברוסיה • אירועים בולטים בעולם ב-1901 פורטל רוסיה • לוח שנה של שנת 1901
שנת 1901 הייתה השנה ה-288 לשלטונה של שושלת רומנוב ברוסיה.
אוכלוסיית המדינה הגיעה באותה שנה ל-144.2 מיליון איש; מתוכם 44.3% רוסים, 6.3% פולנים ו-4.1% יהודים (קצת למעלה מחמישה מיליון).[דרוש מקור]
הנהגה

הצאר: ניקולאי השני
יושב ראש מועצת השרים: איוואן דורנובו
אירועים בולטים

14 בפברואר – הטרוריסט פאבל קרפוביץ' מתנקש בחייו של שר החינוך ניקולאי בוגולפוב
24 בפברואר – הכנסייה הרוסית מוציאה את לב טולסטוי משורותיה
2 באפריל – בתמיכת בריטניה ויפן סין מסרבת להכיר בשליטת רוסיה על מנצ'וריה
17 במרץ – מהומות סטודנטים במוסקבה ובסנקט פטרבורג
20 במאי – שביתה של פועלי מפעל פלדה בסנקט פטרבורג הופכת למאבק אלים עם כוחות המשטרה
25 בנובמבר – משלחת יפנית מגיעה לסנקט פטרבורג במטרה לסכם את חלוקת האינטרסים בחצי האי קוריאה. השיחות הסתיימו ב-7 בדצמבר ללא הצלחה
7 בדצמבר – לאור הכישלון של השיחות עם רוסיה, יפן חתמה על ברית עם בריטניה בהקשר לאינטרסים משותפים במזרח הרחוק; עוד באותו היום נחתם הפרוטוקול הסופי של מרד הבוקסרים
נולדו

24 בינואר – מיכאיל רום, במאי קולנוע סובייטי ממוצא יהודי (נפטר ב-1971)
5 ביולי – סרגיי אוברזצוב, במאי תיאטרון סובייטי (נפטר ב-1992)
24 ביולי – איגור אילינסקי, שחקן סובייטי (נפטר ב-1987)
13 באוגוסט – בוריס צ'ירקוב, שחקן סובייטי (נפטר ב-1982)
14 בספטמבר – אנדריי ולאסוב, גנרל סובייטי שעבר לצד הגרמנים במלחמת העולם השנייה (הוצא להורג ב-1946)
17 בנובמבר – איוואן פירייב, במאי קולנוע סובייטי, 6 פעמים חתן פרס ברית המועצות (נפטר ב-1968)
16 בדצמבר – ניקולאי ואטוטין, ממפקדיה הבולטים של מלחמת העולם השנייה בצבא האדום (נהרג ב-1944)
24 בדצמבר – אלכסנדר פדייב, סופר סובייטי (התאבד ב-1956)
נפטרו

11 בינואר – ואסילי קאליניקוב, מלחין רוסי (נולד ב-1866)
28 בינואר יוסיף גורקו, פילדמרשל רוסי (נולד ב-1831)
הפרוטוקול הסופי של כניעת סין לאחר מרד הבוקסרים.
ואסילי קאליניקוב
שלפוחית סינפטית

| --- | --- |
 שיוך:  קדם-סינפסה 
 מזהים
 טרמינולוגיה היסטולוגיקה:  H2.00.06.2.00004 
 קוד MeSH:  A08.850.840 
 מזהה MeSH:  D013572 
 מערכת השפה הרפואית המאוחדת:  C0039065 
 
A - תא עצב משדר (קדם-סינפטי)
B - תא עצב קולט (בתר-סינפטי)
1. מיטוכונדריון 
2. שלפוחית סינפטית המכילה מוליכים עצביים 
3. קולטן עצמי
4. מרווח סינפטי דרכו מפעפע מוליך עצבי
5. קולטנים בתר-סינפטיים המופעלים על ידי המוליך העצבי
6. תעלת סידן
7. מוליכים עצביים נפלטים למרווח הסינפטי באקסוציטוזה
8. משאבה לספיגה חוזרת של מוליך עצבי
שלפוחית סינפטית (synaptic vesicle, neurotransmitter vesicle) היא אברון תאי הנמצא בקצה האקסון של תא עצב, ובו נאגרים מוליכים עצביים. מעבר דחף עצבי בסיב העצב מביא למיזוגן של שלפוחיות סינפטיות עם קרום התא ולפליטת המוליך העצבי אל המרווח הסינפטי. מולקולות המוליך העצבי מפעפעות אל קרום התא הבתר-סינפטי ונקשרות לקולטנים; קישור זה מעורר פוטנציאל בתר-סינפטי בתא, שבעקבותיו עשוי להיווצר בו דחף עצבי.
שלפוחיות סינפטיות מיוצרות באופן סדיר על ידי תא העצב, והן הכרחיות לתקשורת תקינה בין תאי עצב. מספר תרופות ורעלנים עצביים משפיעים על מערכת העצבים על ידי התערבות בשלבים שונים בהולכת שלפוחיות סינפטיות.
מחזור החיים של שלפוחיות סינפטיות > ייצור ואחסון

שלפוחיות סינפטיות מיוצרות בשני אופנים, בהתאם לסוג המוליכים העצביים הנאגרים בהן. שלפוחיות המכילות מולקולות קטנות מיוצרות בטרמינל האקסון עצמו, ואילו שלפוחיות המכילות נוירופפטידים מיוצרות בגוף התא ומוסעות אל הטרמינל. השלפוחיות הבשלות מעוגנות אל סיבי שלד התא, במרחק-מה מקרום התא, בהמתנה לשעת הצורך.
מולקולות קטנות - המוליכים העצביים מיוצרים בציטופלזמה שבטרמינל על ידי אנזימים המיוצרים בגוף התא ונשלחים לאורך האקסון בהובלה איטית (slow axonal transport). מולקולות המוליכים העצביים שבציטופלזמה מועברות לתוך השלפוחיות על ידי חלבוני ממברנה המשולבים בקרום השלפוחיות. לכל מוליך עצבי חלבוני העברה ייחודיים לו, כך שסוג חלבוני ההעברה המצויים על פני השלפוחית קובע את תכולתה.
נוירופפטידים - כמו חלבונים מופרשים אחרים, נוירופפטידים נארזים בשלפוחיות במנגנון גולג'י בגוף התא, ומשם נשלחים לטרמינל בהובלה מהירה (fast axonal transport) על גבי מיקרו-צינוריות שבאקסון.
שלפוחיות סינפטיות מסווגות על פי גודלן ומראן בצילום מיקרוסקופ אלקטרוני:
שלפוחיות קטנות צלולות ליבה (clear-core) בקוטר 40–60 ננומטר מכילות מולקולות קטנות של מוליכים עצביים (כמו אצטילכולין וחומצות אמינו).
שלפוחיות דחוסות ליבה (dense-core) קטנות בקוטר 40–60 ננומטר, או גדולות יותר בקוטר 60–120 ננומטר, בעלות צורה לא סדירה, מכילות אמינים ביוגניים.
שלפוחיות גדולות דחוסות ליבה בקוטר 90–250 ננומטר מכילות נוירופפטידים.
מחזור החיים של שלפוחיות סינפטיות > שחרור מוליכים עצביים

שחרור המוליכים העצביים למרווח הסינפטי מתרחש כאשר שלפוחיות מתמזגות עם קרום התא באתר ייעודי, המכונה "אזור פעיל", בקרום התא הקדם-סינפטי. כשתא העצב במנוחה רק מקצת השלפוחיות מעוגנות באזורים הפעילים, ומרביתן פזורות הרחק מקרום התא.
הגעת דחף עצבי אל קצה הסיב העצבי מביאה להקטנת המתח החשמלי על פני קרום התא ולפתיחת תעלות סידן תלויות מתח, המאפשרות ליוני סידן לחדור אל התא. עליית ריכוז הסידן התוך-תאי מחוללת סדרה של תגובות חלבוניות, המביאות לאיחוי השלפוחית עם קרום התא הקדם סינפטי באזור הפעיל. במסגרת האיחוי נפתחת השלפוחית אל המרווח הסינפטי ותכולתה משתחררת.
שחרור תכולת השלפוחית יכול להתבצע גם באמצעות מנגנון "נשיקה חטופה" (kiss and run): השלפוחית מתאחה באופן רגעי עם קרום התא, והמוליכים העצביים נשפכים ממנה אל המרווח הסינפטי דרך התעלה הצרה הנוצרת. כך התא לא נדרש לבצע את כל שלבי הפליטה והבליעה התאית, ומתאפשר מיחזור מהיר יותר של השלפוחיות. כמות המוליכים עצביים המשתחררת מהשלפוחית בתהליך זה, קטנה יותר מאשר במיזוג מלא של השלפוחית עם קרום התא.
מחזור החיים של שלפוחיות סינפטיות > מיחזור שלפוחיות

איחוי שלפוחיות עם קרום התא לא רק מגדיל את שטח הקרום, אלא גם מוסיף חלבונים שלפוחיתיים שאינם אמורים להימצא על פני קרום התא (למשל, חלבוני ההעברה של מוליכים עצביים). מנגנון של מיחזור שלפוחיות בבליעה תאית מבטיח שמירה על שטח קרום התא, מחזיר חלבונים ייחודיים לשלפוחיות אל תוך התא ומקצר את משך הזמן הדרוש לחידוש מלאי השלפוחיות בטרמינל.
מנגנונים מולקולריים בדינמיקה של שלפוחיות סינפטיות > אגירת מוליך עצבי

מעבר מוליך עצבי לתוך שלפוחית נעשה בהובלה פעילה הדורשת השקעת אנרגיה. אנזים ייעודי (hydrogen ATPase) מפרק ATP כמקור אנרגיה ויוצר מפל ריכוזים של פרוטונים (יוני +H). חלבוני ההעברה משתמשים במפל הריכוזים ככוח מניע להעברת מולקולות מוליך עצבי אל תוך השלפוחית.
הטבלה הבאה מסכמת את הסטויכיומטריה של הובלת המוליכים העצביים העיקריים:
| סוגי המוליכים העצביים | הובלה לתוך השלפוחית | הוצאה מהשלפוחית |
| --- | --- | --- |
| נוראפינפרין, דופמין, היסטמין, סרוטונין ואצטילכולין | מוליך עצבי מיונן חיובית | 2 פרוטונים |
| GABA וגליצין | מוליך עצבי | פרוטון |
| גלוטמט | מוליך עצבי מיונן שלילית + יון כלור -Cl | פרוטון |
מנגנונים מולקולריים בדינמיקה של שלפוחיות סינפטיות > עגינה

שלפוחיות במצב מנוחה מעוגנות אל סיבי אקטין ומרכיבים אחרים של שלד התא על ידי חלבונים הנקראים סינפסינים. כניסת יוני סידן אל התא גורמת להפעלת אנזימי קינאז משופעלי-סידן, אשר מזרחנים את הסינפסינים ומרפים את אחיזתם בשלפוחיות.
חלבוני G ייעודיים ממשפחת Rab מנחים את השלפוחיות המשוחררות אל האזורים הפעילים. סבורים כי עגינת השלפוחיות באזורים הפעילים מתבצעת על-פי התאמה בין חלבונים ממשפחת SNARE: חלבוני v-SNARE ‏(vesicle) הצמודים לשלפוחית נקשרים לחלבוני t-SNARE ‏ (target) באזור הפעיל. המפגש בין החלבונים מאפשר לשניהם להתקפל ולהצמיד את השלפוחית לקרום התא, בדומה לפעולתה של כננת. מיחזור השלפוחית כרוך בהפרדה בין חלבוני עוגן אלה על ידי החלבונים NSF ‏(N-ethylmaleimide-sensitive fusion protein) ו-SNAP ‏(soluble NSF attachment protein). סביר להניח כי חלבונים נוספים מעורבים בבקרת תהליכים אלה.
מנגנונים מולקולריים בדינמיקה של שלפוחיות סינפטיות > איחוי

עליית ריכוז הסידן התוך-תאי משפעלת את החלבונים סינפטוטגמין (Synaptotagmin) ומשפחת SNARE, ופעילותם מאחה את השלפוחית עם קרום התא הקדם סינפטי באזור הפעיל.
מחלות

מספר תסמונות נדירות של חולשת שרירים (myasthenic syndromes) נובעות מפגיעה בתפקוד הנורמלי של שלפוחיות סינפטיות בעצבים תנועתיים, ובהחלשת האותות שעצבים אלה שולחים לשרירים.
תסמונת למברט-איטון (Lambert-Eaton myasthenic syndrome) היא סיבוך המופיע בחולי סרטן ריאה שמפתחים, מסיבות לא ידועות, נוגדנים לתעלות סידן. הירידה במספר תעלות הסידן הקדם-סינפטיות גורמת לצימצום מספר השלפוחיות המשחררות מוליך עצבי בסינפסה, אף על פי שהשלפוחיות עצמן נורמליות. הטיפול במחלה מתמקד בסילוק הנוגדנים על ידי ניקוי פלזמת הדם או על ידי דיכוי תרופתי של מערכת החיסון.
תסמונות מיאסתניות מולדות מסוימות נובעות מפגמים גנטיים בתהליך הייצור של שלפוחיות אצטילכולין בעצבים מוטוריים, המקטינים את מספר השלפוחיות בתא ואת כמות המוליך העצבי שיכול להשתחרר בסינפסה. משערים שמקור התסמונת בפגם בתהליך מיחזור השלפוחיות או במעברן מגוף התא אל הטרמינל. בתסמונת תורשתית נוספת (familial infantile myasthenia) נראה שמספר השלפוחיות בתא נורמלי, אך הן קטנות מהרגיל כתוצאה מפגם גנטי אחר בתהליך המיחזור.
רעלנים ותרופות

מספר רעלנים עצביים מפריעים לפעילותן של שלפוחיות סינפטיות ומשפיעים על האותות המועברים מעצבים תנועתיים אל השרירים.
רעלנים המיוצרים על ידי חיידקים מהסוג קלוסטרידיום פוגעים בחלבונים הנחוצים לעגינת השלפוחיות באזורים הפעילים ולאיחויין עם קרום התא הקדם-סינפטי, אך הנזק הקליני יכול להשתנות בהתאם לסוג תאי העצב המושפע מהרעלן: רעלן הטטנוס, טטנוספסמין, משתק עצבים מעכבים בעמוד השדרה שתפקידם למנוע את התכווצותם של שרירים, והתוצאה היא כיווץ שרירים בלתי רצוני. לעומת זאת, רעלני הבוטולינום, מהרעלנים החזקים ביותר בטבע, פוגעים בעצבים התנועתיים וגורמים לשיתוק השרירים.
הרעלן α-Latrotoxin, המופק על ידי עכבישים ארסיים ובהם אלמנה שחורה, נקשר כנראה לאחד מהחלבונים המתווכים באיחוי השלפוחיות עם קרום התא וגורם לשחרור רצוף של מוליכים עצביים ללא תלות בכניסת סידן לתא. האות העצבי הרצוף בעצבים תנועתיים גורם לכיווץ שרירים, ואילו בעצבים תחושתיים מתבטאת תחושת כאב. 
רעלן נוסף, batrachotoxin, המופק על ידי מספר מיני צפרדעים בדרום אמריקה ומשמש כאחד הרעלים בחיצי האינדיאנים, פוגע במעבר שלפוחיות נוירופפטידים מגוף התא אל הטרמינל.
התרופה רזרפין (Reserpine), נקשרת באופן בלתי הפיך לאחד מחלבוני ההעברה של שלפוחיות סינפטיות של מוליכים עצביים מונואמיניים - ביניהם נוראפינפרין, דופמין, וסרוטונין. חסימת החלבון, החיוני לאגירת מוליכים עצביים אלה בשלפוחיות הסינפטיות, מקטינה את יכולת התא לשחרר מוליך עצבי. במערכת העצבים הסימפתטית מצמצמת התרופה את היכולת להצר כלי דם, ולכן שימשה במקורה כתרופה נגד יתר לחץ דם. השימוש בה כתרופה מדכאת או אנטיפסיכוטית נובע מהשפעתה על נוראפינפרין, דופאמין וסרוטונין במוח, והחל לאחר שחולים שטופלו נגד יתר לחץ דם סבלו מדיכאון כתופעת לוואי. לתרופה השפעה מדכאת במינונים גבוהים, אך במינונים נמוכים היא דווקא עשויה לשמש כתרופה נוגדת דיכאון[דרוש מקור].
1703 ברוסיה

| 0 | 1 | 2 | 3 |
| --- | --- | --- | --- |
| «««  1702   1701  1700 |  דגל רוסיה | 1703  ברוסיה |  »»»  1704   1705   1706 |
כל ערכי השנים ברוסיה • אירועים בולטים בעולם ב-1703 פורטל רוסיה • לוח שנה של שנת 1703
שנת 1703 ברוסיה היא השנה ה-21 לשלטונו של פיוטר הראשון והשביעית לשלטונו הבלעדי.
הנהגה

מונרך – פיוטר הגדול
אירועים

2 בינואר – יצא לאור העיתון הראשון של ודומוסטי סנקט פטרבורג, העיתון הוותיק ביותר ברוסיה.
27 במאי – הוקמה העיר סנקט פטרבורג, העיר השנייה בגודלה ברוסיה.
אירועים > תאריך לא ידוע

נבנה מבצר פטרופבלובסקיה
הוקמה העיר קרונשטאדט
310

שנת 310 היא השנה העשירית במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 310 ניתן לה בדיעבד.
כל התאריכים שלהלן הם לפי הלוח היוליאני.
נפטרו

מקסימיאנוס קיסר רומי ושליט החלק המערבי של האימפריה (נולד ב-250).
ראו גם

ילידי 310‎
נפטרים ב-310‎
All Hell Breaks Loose

All Hell Breaks Loose (מאנגלית: כל הגיהנום משתחרר) הוא האלבום השישי של להקת הת'ראש מטאל הגרמנית דסטרקשן. האלבום יצא לאור באפריל של שנת 2000. שיר 13 הוא גרסת כיסוי לשיר של להקת ההבי מטאל האמריקאית מטאליקה.
רשימת שירים

כל השירים נכתבו והולחנו על ידי להקת דסטרקשן, למעט שיר 13.
| מס' | שם | כותב(ים) | משך |
| --- | --- | --- | --- |
| 1. | Intro  |   | 0:43 |
| 2. | The Final Curtain  |   | 4:26 |
| 3. | Machinery of Lies  |   | 3:42 |
| 4. | Tears of Blood  |   | 4:03 |
| 5. | Devastation of Your Soul  |   | 4:10 |
| 6. | The Butcher Strikes Back  |   | 3:08 |
| 7. | World Domination of Pain  |   | 4:05 |
| 8. | X-Treme Measures  |   | 4:54 |
| 9. | All Hell Breaks Loose  |   | 5:40 |
| 10. | Total Desaster 2000  |   | 3:07 |
| 11. | Visual Prostitution  |   | 3:51 |
| 12. | Kingdom of Damnation  |   | 3:37 |
| 13. | Whiplash  | מטאליקה | 3:31 |
| משך כולל: | משך כולל: | משך כולל: | 45:28 |
מבצעים

דסטרקשן
מרסל שרימר (שמיר) - שירה, גיטרה בס
מייק סיפרינגר - גיטרה
סוון וורמן - תופים
תיכון "השלום" למדעים ואמנויות מצפה רמון ע"ש יצחק רבין

| --- | --- |
אין תמונה חופשית
 בית ספר תיכון
 שכבות לימוד:  ז'–י"ב
 מספר כיתות:  12
 בעלי תפקידים
 מנהל:  מרים אורנשטיין דה-מלאך
 באחריות:  פיקוח ממלכתי
 מיקום
 מיקום:  מצפה רמון
 קואורדינטות:  30°36′26″N 34°47′56″E﻿ / ﻿30.60711752926°N 34.798812521498°E﻿ / 30.60711752926; 34.798812521498
  מפת מיקום  מפה דינמית   (למפת צפון הנגב מוגדלת) תיכון "השלום" למדעים ואמנויות מצפה רמון ע"ש יצחק רבין (למפת צפון הנגב רגילה) תיכון "השלום" למדעים ואמנויות מצפה רמון ע"ש יצחק רבין (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיכון "השלום" למדעים ואמנויות מצפה רמון ע"ש יצחק רבין (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיכון "השלום" למדעים ואמנויות מצפה רמון ע"ש יצחק רבין   he תיכון "השלום" למדעים ואמנויות מצפה רמון ע"ש יצחק רביןhe תיכון "השלום" למדעים ואמנויות מצפה רמון ע"ש יצחק רביןמפת  __ מצפה רמון (in English: Mitzpe Ramon) [‌דרום הנגב‌]מכל הצדדים: __ מועצה אזורית רמת הנגב (in English: Ramat HaNegev Regional Council) tabBackground:;tabBorder:#aaa;defaultTab:0;
 
תיכון "השלום" למדעים ואמנויות מצפה רמון ע"ש יצחק רבין הוא בית ספר תיכון מקיף (ממלכתי על יסודי), שש שנתי (כיתות ז'-י"ב) במצפה רמון
בית הספר קרוי ע"ש יצחק רבין.
בית ספר תיכון "השלום" נבחר על ידי משרד החינוך זו שנה שנייה, לקחת חלק בתוכנית "אמירים" לטיפוח תלמידים מצטיינים כחלק מפיתוח תרבות מצוינות בבית הספר.
כללי

בית הספר מונה כ-270 תלמידים כיתות ז' – י"ב. בכל שכבה שתי כיתות לימוד. בית הספר ממוקם ברחוב רחבעם זאבי 3. בבית הספר תלמידים מחוננים וכן תלמידים בעלי צרכים מיוחדים.
מבנה בית הספר ועיצובו הארכיטקטוני שואבים השראה מהנוף המדברי.
בכל שכבה בחטיבה העליונה ישנה כיתה עיונית המכוונת את תלמידיה לתעודת בגרות איכותית וכיתת אומ"ץ, בה ניתן סיוע לימודי נוסף ומענה לאוכלוסייה מגוונת שייעודה תעודת בגרות מלאה.
בשנת 2016 למדו בבית הספר 243 תלמידים (24.3 תלמידים בכיתה). אחוז התלמידים הזכאים לבגרות עמד על 78.9%.
מנהלת "תיכון "השלום" מצפה רמון ע"ש יצחק רבין" מרים אורנשטיין דה- מלאך, בתו של יואל דה-מלאך חברת קיבוץ רביבים ניהלה בין השנים 2007-2013 את אורט ספיר ירוחם בירוחם.
כללי > מקצועות לימוד

אזרחות, אמנות, אנגלית, אשכולות, ביולוגיה, גאוגרפיה, העשרה, היסטוריה, חינוך גופני, כימיה, לשון והבעה, מדעים, מוט"ב (מדע וטכנולוגיה בחברה), מתמטיקה, ספרות, פיזיקה, פילוסופיה, של"ח (ראשי תיבות "שדה לאום חברה"; השם המלא: "של"ח וידיעת הארץ"), תיאטרון, תיירות, תנ"ך, תרבות ישראל
כללי > חטיבת ביניים

תוכנית "אמירים" ו"קדם עתידים" – תוכניות למצוינים
תוכנית "מניפה" ו"תל"ם" (תנופה לבגרות מלאה) – תוכנית לתלמידים הזקוקים להעצמה לימודית וחברתית
תוכנית "אשכולות" – קורסי העשרה במגוון תחומים מעורב ז' –ט' עם מתן דגש למדעים ואמנויות. אשכול ספורט אמנות ותנועה- מחול מודרני, תיאטרון, כדורגל, כדורעף, ציור, פיסול, מוזיקה ממוחשבת והיפהופ. אשכול המדעי– צילום אמנותי, שחמט, דיבייט, סיור מדברי, בישול מולקולרי, עבודות חקר ומדעים.
תוכנית "שער שוויון"- קבוצת כדורגל הנפגשת מדי שבוע לאימונים שבועיים ומשתתפת בטורנירים ברמה הארצית. משתתפי התוכנית מקבלים סיוע לימודי באמצעות מרכזי למידה.
בשנת הלימודים ה'תש"ף (2020/2019) נפתחה מגמת מוזיקה בתיכון השלום, בניהולו של פרופ' מיכאל וולפה, תושב שדה בוקר. בתוכנית הלימודים מתקיימים שיעורי קדם-מגמה לתלמידי כתות ז' הלומדים נגינה זו השנה השלישית במסגרת תוכנית "סולמות". משתתפים בשיעורי המגמה ומנגנים בתזמורת הנשיפה של מצפה רמון בניצוחו של אנטולי ורגוצקי
נבחרת כדורעף בית ספרית
כללי > חטיבה עליונה

מגמות: ביולוגיה מולקולרית, פיזיקה, תיאטרון, פילוסופיה, האדם במדבר, מדעי כדור הארץ.
אפשרות להרחבה וביצוע עבודות גמר בהיקף 5 יח"ל לתלמידים מצטיינים במקצועות המדעים וכן בתחומים נוספים. העבודות מתבצעות בהנחיה של חוקרים ממכוני המחקר השונים בנגב ובראשם שלוחת מצפה רמון (לשעבר מרכז "מדע רמון").
תוכנית נגישות להשכלה גבוהה באוניברסיטת בן-גוריון בנגב.
כללי > כיתות

חטיבת ביניים - 4 כיתות
חטיבה עליונה - 8 כיתות
הערות שוליים

↑  תיכון "השלום" למדעים ואמנויות ע"ש יצחק רבין מצפה רמון > חינוך וקהילה > מוסדות חינוך
↑  "תיכון "השלום" למדעים ואמנויות מצפה רמון ע"ש יצחק רבין" אתר בית הספר
↑  בית ספר השלום ע"ש יצחק רבין, מצפה רמון אתר מדלן
↑  תל"מ משרד החינוך, אגף א' לחינוך ילדים ונוער בסיכון
↑  הפקרויקטים הייחודים לבית הספר השלום מוזיקה בתיכון "השלום"
↑  שלוחת מצפה רמון
DVI

תמונת תקריב של מחבר DVI. בדוגמה זו, מחבר DVI-D
צורת מחבר DVI (בשרטוט מוצגים כל הפינים, שמאפשרים תמיכה גם באות אנלוגי וגם באות דיגיטלי. הצלב (C5) הוא משטח הארקה לאותות אנלוגיים המועברים בפינים C1 עד C4. שאר הפינים משמשים לאות וידאו דיגיטלי בלבד
הפינים השונים הנמצאים במגוון מחברי DVI
DVI (ראשי תיבות של Digital Visual Interface) הוא תקן להעברת וידאו באיכות גבוהה וללא דחיסה לצגים בהפרדה גבוהה, כגון LCD או טלוויזיות פלזמה.
תקן זה בא להחליף תקנים אנלוגיים ישנים יותר, כגון VGA. יש לו שלוש גרסאות עיקריות:
DVI-A: העברת אות וידאו אנלוגי במחבר. אות זה ניתן לחיבור לצג VGA על ידי מתאם פשוט.
DVI-D: העברת אות וידאו דיגיטלי.
DVI-I: תמיכה הן באות אנלוגי והן באות דיגיטלי, דרך אותו המחבר.
לצגים ברזולוציה גבוהה במיוחד נדרשים אותות Dual link, שדורשים שימוש בכל הפינים במחבר.
DVI-I כולל תמיכה ברזולוציה של Full HD ו-HD‏ (1080P ו-720P).
All I Am

"All I Am" הוא סינגל של הזמרת-יוצרת האנגלייה ג'ס גלין. הסינגל יצא על ידי אטלנטיק רקורדס ב-17 באוגוסט 2018. הסינגל מופיע באלבום השני שלה, Always In Between.‏ נכון ליוני 2021, לשיר למעלה מ-158 מיליון השמעות בספוטיפיי, ולמעלה מ-34 מיליון צפיות ביוטיוב.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 92 |  |
|  אירופה | אירופה הוט 100 | 6 |  |
|  איטליה | מצעד הסינגלים האיטלקי | 78 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 53 |  |
|  גרמניה | GfK – טופ 100 | 30 |  |
|  הולנד | מצעד 40 הסינגלים ההולנדיים | 4 |  |
|  הונגריה | Rádiós Top 40 | 32 |  |
|  הממלכה המאוחדת | מצעד הסינגלים הבריטי | 7 |  |
|  ולוניה | אולטראטופ 40 | 38 |  |
|  מקסיקו | טופ 100 – מקסיקו | 7 |  |
|  ניו זילנד | המצעד הניו זילנדי הרשמי | 19 |  |
|  סלובניה | SloTop50 | 33 |  |
|  סלובקיה | ČNS IFPI | 28 |  |
|  סקוטלנד | מצעד הסינגלים הסקוטי | 2 |  |
|  פלנדריה | אולטראטופ 50 | 23 |  |
|  קרואטיה | טופ ליסטה | 14 |  |
|  רומניה | מצעד השירים הרומני | 65 |  |
|  שוודיה | סוורייטופליסטן | 19 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| קנדה (Music Canada) | זהב | 40,000 |
| איטליה (FIMI) | זהב | 25,000 |
| בריטניה (BPI) | פלטינה | 600,000 |
הערות שוליים

↑  Copsey, Rob (13 באוגוסט 2018). "Jess Glynne announces new single All I Am". Official Charts Company. ארכיון מ-2019-06-01. נבדק ב-4 בספטמבר 2018. {{cite news}}:  (עזרה)
↑  All I Am, נבדק ב-2021-06-20
↑  Jess Glynne - All I Am [Official Video], נבדק ב-2021-06-20